NAVODILA ZA DOMAČE DELO pri **SLOVENČINI**

**8. razred – 2. teden**

Draga osmošolka, dragi osmošolec,

upam, da si zdrav/a in da pouk na daljavo poteka brez večjih težav. Prvi teden je že za tabo. Če imaš kakršno koli vprašanje ali težavo pri obravnavi snovi ali reševanju vaj za slovenščino, mi lahko pišeš na el. naslov

katjekar@gmail.com (8. b)

tadejagermadnik@gmail.com (8. a).

Spodaj so navodila za domače delo pri slovenščini po dnevih.

Vse dobro in ostani zdrav/a!

Tvoja učiteljica slovenščine

**Ponedeljek, 23. 3. 2020**

1. Danes boš vzel/a v roke berilo, ga odprl/a na strani 140 in prebral/a odlomek Tavčarjevega zgodovinskega romana Visoška kronika. Pred tem preberi še besedilo na zeleni podlagi.
2. V zvezek napiši naslov Ivan Tavčar, Visoška kronika.
3. Odgovori na vprašanja na str. 143, in sicer od 2. do 8. Odgovore piši v zvezek.

**Sreda, 24. 3. 2020**

1. Pripravi si berilo in zvezek. Berilo odpri na strani 143. V zvezek izpiši, kar piše o ROMANU in ZGODOVINSKEM ROMANU.

2. Razišči, kaj pomeni beseda KRONIKA in tudi to zapiši v zvezek.

3. In še zadnje, na str. 140 v berilu najdeš podatke o Ivanu Tavčarju. Preberi besedilo in si naredi izpiske v zvezek.

**Četrtek, 25. 3. 2020**

1. Danes boš potreboval/a računalnik in dostop do interneta, saj boš še dodatno utrdil/a svoje znanje o Tavčarju in Visoški kroniki na tej povezavi <https://eucbeniki.sio.si/slo8/2356/index.html>.

2. Prebral/a in rešil/a boš naloge od 370. do 379. strani.

**Petek, 26. 3. 2020**

1. Tako, pa je že konec tedna. Danes boš uporabil/a tudi svojo domišljijo in pokazal/a nekaj ustvarjalnosti.

*Zgodba bratov Khalan in Agate se konča tako, da Izidor spozna svojo neodločnost in odide v vojsko, posestvo pa prepusti bratu Juriju in Agati. Ko se čez dvanajst let vrne, se poroči z Margareto, ki ga je zvesto čakala.*

Predstavljajte si, da se Agata vendarle poroči z Izidorjem, kakor je želel oče Polikarp. Napišite tako spremenjeni konec zgodbe. Je tragičen ali srečen? Odločite se sami. Uporabite domišljijo!

Konec zgodbe naj bo vsaj 150–200 besed dolg.

**Svojo zgodbo napišete v zvezek ali na računalnik. Pošljete mi jo na mejl do nedelje, 29. 3. 2020, in sicer kot prilogo v Wordovem dokumentu oziroma kot fotografijo, če si pisal/a v zvezek.**